Aukning í barnaefni Af innsendum verkum eru sjónvarpsverk alls 69 talsins . Innsendar kvikmyndir eru níu , tólf heimildamyndir og sex stuttmyndir . Fjöldi innsendinga er svipaður og síðustu ár en þó vekur sérstaka athygli að innsendum verkum í flokkinn Barna - og unglingaefni hefur fjölgað í alls tólf , miðað við fimm verk í fyrra , og hefur aldrei verið jafn mikill . Breytingar á starfsreglum Tvær breytingar á starfsreglum Eddunnar voru ákveðnar á fundi Fagráðs Eddunnar í haust . Annars vegar sú að ef innsend verk í flokk eru fleiri en tuttugu , þá yrðu tilnefningarnar fimm en ef innsendingarnar væru færri en tuttugu yrðu tilnefningarnar þrjár . Áður miðaðist fjöldi tilnefninga við 10 innsendingar . Hins vegar var ákveðið að skipta verðlaunaflokknum : Menningar - og lífsstílsþáttur upp í tvo verðlaunaflokka , þ.e. annars vegar Menningarþáttur ársins og hins vegar Lífsstílsþáttur ársins . Tilnefningar kunngjörðar í byrjun febrúar Fjórar forvalsnefndir taka nú til starfa við að horfa á öll innsend verk og velja þau sem tilnefnd verða í öllum 24 verðlaunaflokkum Eddunnar . Tilkynnt verður um tilnefningarnar 3. febrúar og í kjölfarið hefst kosning Akademíumeðlima á milli tilnefndra verka . Úrslit kosningarinnar verða kynnt á Edduhátíðinni 2015 sem að þessu sinni verður haldin laugardaginn 21. febrúar í Silfurbergi í Hörpu og sýnd beint og í opinni dagskrá á Stöð 2 . Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .